google/wiki40b huggingface dataset:
Elsweyr

Istorija

Elsweyr senovinės chadžitų rasės civilizacijos centras, kuriame iki šių laikų viešpatavo išskirtinė ir dominuojanti kultūra.
Chadžitai provinciją apgyvendino ankstyvosios eros 309 m., jie buvo gerai įvaldę atletikos ir akrobatikos sporto šakas. Manoma, kad pirmieji chadžitų rasės atstovai įsikūrė prie Niben upės, Elsweyr šiaurėje.
Pirmosios eros pradžioje Elsweyr žemėse valdė 16 nepriklausomų valstybių, jų gyventojai taikiai gyveno tarpusavyje ir nebandė plėsti savo valstybių teritorijos ribų.
Pirmosios eros 1260 m. provincijos teritorijoje kilo grėsmingas Thrassiano maras, žuvo aibės Elsweyr gyventojų… Iš 16 valstybių susidarė tik 2 (Pa’alatiin ir Ne Quin-al). Tarp šių naujų valstybių prasidėjo karas, kuris vyko šimtmečius.
Antrosios eros 309 m. kariaujančios valstybės susivienijo, atsirado valstybė vardu Elsweyr, tačiau naujosios valstybės gyventojai nenorėjo gyventi su savo senaisiais priešais ir prasidėjo pilietinis karas, kuris lėmė ekonomikos nuoslūgį provincijoje.
Trečiosios eros laikotarpiu chadžitai bandė atgaivinti savo ekonomiką, jie pradėjo intensyviai gaminti nelegalų Tamriel imperijoje narkotiką skooma, tačiau tai nepadėjo, ekonomika išliko menka. Vėliau Elsweyr provinciją užpuolė Tamriel imperijos kariai, jie užėmė didžiąją dalį provincijos…
Su laiku Elsweyr teritorijos krizė nurimo, ekonomikos lygis vėl pakilo.

Geografija

Elsweyr provincijoje karštas klimatas, provincijos šiaurės vakaruose No-quin-al dykuma, pietuose miškas Tenmar, o pietryčiuose jūra Topal. Elsweyr pietiniuose krantuose pakankamai derlingas dirvožemis, ten auginami javai, cukranendrės ir Mėnulio cukrus.

Politinė sistema

Elsweyr provincijoje monarchinė politinė sistema, provinciją valdo elfų dominijos vadovai ir Elsweyr valstybės valdovai, dar vadinami "Karčiais"

Religija

Elsweyr provincijoje garbinami šie dievai: Azura, Sheogorath, Baan Dar, Rajhin, Lorkhan, Stendarr, Mara, Jone, Riddle’Thar, Akatosh.
Šiaurės kultūros fondas

Šiaurės kultūros fondas (ŠKF, dan. Nordisk Kulturfond, far. Norðurlendski Mentunargrunnurin, gren. Nunat Avannerliit Piorsarsimassutsimut Aningaasaateqarfiat, isl. Norræni menningarsjóðurinn, norv. Nordisk Kulturfond, šved. Nordiska Kulturfonden, suom. Pohjoismainen kulttuurirahasto) – pagal Danijos Karalystės įstatymus įkurtas Europos šiaurės valstybių paramos fondas, turintis tikslą finansiškai paremti šių šalių kultūros sklaidą minėtame regione ir už jo ribų. Būstinė – Kopenhagoje.
ŠKF veikia pagal įprastus tokio tipo organizacijų principus. Konferencijų, koncertų, ekskursijų, parodų, švenčių ar kt. kultūrinių akcijų organizatoriai, norėdami gauti finansinę paramą, kreipiasi į ŠKF sekretoriatą. Atsiųstus projektų aprašymus įvertina ekspertai ir (teigiamo įvertinimo atveju) sekretoriato darbuotojai pateikia juos patvirtinti Fondo valdybai. Pastarąją sudaro kiekvienos šalies ir atskirų teritorijų atstovai: Danija – du, Islandija – du, Norvegija – du, Suomija – du, Švedija – du atstovai. Po vieną atstovą siunčia Alandų ir Farerų salos bei Grenlandija. Pirmininkas renkamas kas dveji metai, jis keičiamas rotaciniu principu. ŠKF fondo dydis kasmet paskirstomas panašaus dydžio pinigų suma (pvz.: 2013 m. buvo 28 618 000 Danijos kronų). Lėšų prašyti gali ir užsienio atstovai, visgi tame kultūros projekte turi dalyvauti bent trys Šiaurės valstybės.
Organizacija buvo įkurtas 1966 m. rugsėjo 1 d. Per ŠKF veikimo laikotarpį kelis kartus keitėsi įstatai, dabartinė redakcija numato daugiau dėmesio skirti šiom sritims: vaikų ir jaunimo kultūrinis ugdymas, projektų įvairovės skatinimas, Šiaurės regiono valstybių kalbų propagavimas ir kultūros plėtra retai apgyvendintose teritorijose. Fondas nefinansuoja techninės rangos pirkimų, statybinių išlaidų, individualų ir grupinį dalyvavimą renginiuose, dokumentinių ar fantastinių filmų gamybą, negrožinės literatūros vertimus bet kt. įstatuose nenumatytą veiklą. Tuo pačiu jis gali paremti ir kai kuriuos visuomenėje nevienareikšmiai priimamus projektus – pvz.: performansų kūrybą.
Evaldas Dainauskas

Biografija

1968 m. baigė Vilniaus inžinierinį statybos institutą, inžinierius ekonomistas.
2000–2004 m. Seimo nario Vydo Baravyko padėjėjas sekretorius. Lietuvos medžiotojų ir žvejų draugijos tarybos ir valdybos narys, Alytaus skyriaus valdybos pirmininkas.
Nuo 1990 m. Lietuvos demokratinės darbo partijos narys, nuo 2001 m. Lietuvos socialdemokratų partijos Alytaus rajono skyriaus narys, nuo 2003 m. skyriaus atsakingasis sekretorius. 2000–2003 m., 2007–2011 m. ir nuo 2011 m. Alytaus rajono savivaldybės tarybos narys. 
Sutuoktinė Albina, duktė Aida.
Gilių kava

Gilių kava (rus. желудёвый кофе) – gėrimas iš ąžuolų gilių, dažnai vartojamas kaip kavos pakaitalas. Pvz., Antrojo pasaulinio karo metais Vokietijos gyventojai labai plačiai naudojo erzac-kavą iš gilių.
Gilių kavos milteliai gali būti pagaminami iš anksto arba gaminami švieži prieš pat darant gilių kavos gėrimą. Iš anksto pagaminti milteliai gana greitai praranda aromatą, nes suyra ir išsisklaido dalis eterinių aliejų. Darant šviežiai maltus miltelius iš anksto paruoštos skrudintos gilės sumalamos kavamale ir gauti milteliai verdami lygiai taip pat kaip natūralios kavos milteliai.
Gėrimui gilės paprastai atrenkamos prinokusios, stambios, kietos, sveikos (nepažeistos vabzdžių ar grybelių). Egzistuoja nemažai skirtingų receptų, kaip iš gilių gaminami milteliai, o iš jų – gilių kavos gėrimas.
Suvieko pagrindinio ugdymo skyrius

Istorija

1898 m. Suvieke įkurta pradinė mokykla. Jos įkūrimo iniciatorius buvo Suvieko dvaro savininkas Piotras Lyšinas, o statybą finansavo turtuolis Maslauskas (Maslovskis). Žinoma, kad 1912–1913 m. m. mokykloje dirbo du mokytojai, I–IV klasėse mokėsi apie 80 mokinių, mokoma buvo rusų kalba.
1919 m. Suvieko dvare atidaryta lietuviška pradinė mokykla, kuri veikė tik tris savaites, iki Suvieką užėmė bolševikai. 1930/1931 m. m. jau dirbo keturi mokytojai. Veikė Jaunųjų ūkininkų ratelis bei Angelaičių organizacija. Sovietmečiu, 1949 m. mokykla reorganizuota į septynmetę, 1961 m. į aštuonmetę, vėliau į devynmetę, dešimtmetę. Iki 1990 m. mokykloje nuolat mokėsi virš 100 mokinių, vėliau šis skaičius pradėjo mažėti. 1985 m. mokykla persikėlė į naujai pastatytą, modernų pastatą. Mokykloje yra sporto salė, stadionas, valgykla, biblioteka, dirbtuvės, muziejus (šiuo metu panaikintas), žaidimų aikštelė.
1998 m. mokykla atšventė 100 metų jubiliejų. Per visą mokyklos egzistavimo laikotarpį ją baigė apie 1470 mokinių, joje dirbo per 100 mokytojų. Mokyklos direktoriai: V. Nenorta, V. Šileikis, M. Adamonytė, J. Jurkėnas, V. Kesilis, R. Balčytienė. Ilgiausiai (40 metų) mokyklai vadovavo Vincas Mindaugas Urbonas, daug pastangų įdėjęs į naujojo mokyklos pastato statybą, kabinetų įrengimą. Kartu su mokytoja Gelena Cibulskiene rūpinosi mokyklos teritorijos apželdinimu. 2009 m. mokykla tapo Zarasų P. Širvio progimnazijos filialu.
Kazitiškio dvaras

Kazitiškio dvaras buvo Kazitiškyje. Išlikęs dvaro svirnas, kluonas, klėtis, parkas.

Istorija

Žinomas nuo XVII a. XVIII a. dvarą valdė Butleriai, kurie įkurdino vienuolius unitus. XIX a. pradžioje dvarą valdė Belikovskiai, vėliau – Mikuličiai.

Parkas

Dvaro parkas buvo įkurtas XIX a., valdant Mikulskiams. Užima 4 ha teritoriją, parke daug alėjų, gausu svetimšalių medžių (15 rūšių) ir krūmų (17 rūšių).
Parke saugomas Kazitiškio ąžuolas.
Dire Straits (albumas)

Sultans of Swing

„Sultans of Swing“ – pirmasis britų roko grupės Dire Straits išleistas singlas. 1979 m. jis pateko į JAV populiariosios muzikos sąrašą. Singlo pasisekimas paaiškėjo tik praėjus daugiau nei pusmečiui po šios grupės debiutinio albumo, išleisto 1978-ųjų spalį. Ši daina pateko į top dešimtukus ir Jungtinėje Karalystėje, ir JAV, bei paskatino išparduoti albumą, kuris taip pat tapo hitu.
Su šia, palyginti suprantama melodija ir vokalu, daina buvo apibūdinta turinti tiek blankaus disko stiliaus požymių, tiek vis atsirandančio pank tempo. Dainos „Sultans of Swing“ sudėtis buvo paprasta: dvi gitaros, bosinė gitara ir aiškus mušamųjų keturių ketvirtinių metras. Daugelio instrumentų, taip pat gerai kaip ir vokalo, pasirodymai buvo atlikti grupės įkūrėjo ir lyderio Mark Knopfler.
Šios dainos istorija pasakoja, jog keli džiazo grupės nariai iš darbininkų klasės, norėję groti individualią muziką mažame Londono klube, nesvarbu, kokie popūliarūs jie bebūtų.
Albumo dainos versijai būdinga ištęsta gitaros solinė partija. Knopfler improvizavo ir prailgino solo partiją daugelį kartų per gyvo garso pasirodymus. Įžymiausios jos versijos skamba Alchemy albume ir BBC „sesijų“ įrašuose.
Jonas Kelevišius

Biografija

Baigė Pakalnių pradžios mokyklą, 1942–1950 m. mokėsi Utenos valstybinėje gimnazijoje, 1950–1955 m. studijavo Vilniaus universiteto Istorijos ir filologijos fakultete.
1955–1961 m. Vievio raj. liaudies švietimo skyriaus inspektorius, 1961 m. Vievio raj. Gilučių pradžios mokyklos mokytojas, 1961–1971 m. dėstė istoriją ir visuomenės mokslus Kėdainių raj. Pernaravos, 1971–1979 m. Pakruojo raj. Lygumų vidurinėse mokyklose, 1978–1979 m. dar ir Pakruojo neakivaizdinės mokyklos mokytojas ir metodininkas. 1980–1988 m. Pakruojo žemės ūkio kombinato mokyklos ūkio dalies vedėjas, 1992–2006 m. dėstė istoriją Lygumų vidurinėje mokykloje.
Lietuvos krikščionių demokratų partijos, partijos Lietuvos krikščionys demokratai Pakruojo rajono skyriaus vienas iš įkūrėjų, 1991–1997 m. skyriaus pirmininkas.
1995–1997 m. Pakruojo rajono savivaldybės tarybos narys.
Žemės širdis (filmas)

Siužetas

1873 m. mažas Andalūzijos miestas Minas de Rio Tinto (Huelvos provincija). Beveik visas miestas dirba anglų kompanijos Rio Tinto šachtoje, kurioje išnaudojami ir nepilnamečiai. Vieną dieną į miestelį atvažiuoja anarchistas Maksimiljanas Tornetas. Jo dėka, nepatenkinti darbo sąlygomis šachtos darbininkai sukyla, prieš savo darbdavius. Kalnakasius palaiko ir vietos valstiečiai...
1888 m. prieš sukilėlius buvo panaudotos Ispanijos policijos pajėgos...
LKAL 1995–1996 m. sezonas

LKAL 1995–1996 metų sezonas – 2-asis lygos sezonas, kuriame dalyvavo 14 klubų. Čempionate nugalėjo Mažeikių „Mažeikiai“, bronzą iškovojo Jonavos „Statyba“.
Dauginimasis

Dauginimasis – procesas, kurio metu organizmai produkuoja naujus savo rūšies organizmus. Dauginimasis yra esminis visos žinomos gyvybės bruožas. Kiekvienas egzistuojantis organizmas yra dauginimosi pasekmė. Dauginimosi būdai skirstomi į dvi dideles grupes – nelytinį ir lytinį dauginimąsi.
Nelytinio dauginimosi atveju individas gali daugintis be kito tos rūšies organizmo įsikišimo. Tuo tarpu lytiškai dauginantis turi dalyvauti du priešingų lyčių organizmai.

Nelytinis dauginimasis

Nelytinio dauginimosi metu panaudojamas tik vieno organizmo genotipas, todėl palikuonys būna genetiškai identiški motininiam organizmui arba labai panašūs. Bakterijos ir kai kurie kiti vienaląsčiai organizmai dauginasi jų ląstelėms skylant pusiau. Duobagyviai gali daugintis pumpuravimo būdu, nors gali ir lytiškai. Dauguma augalų taip pat gali daugintis tiek lytiškai, tiek nelytiškai. Kitas nelytinio dauginimosi būdas – partenogenezė – organizmo vystymasis iš neapvaisintų kiaušialąsčių. Taip gali daugintis žemesnieji augalai, įvairūs bestuburiai (dafnijos, amarai, kai kurie plėviasparniai) ir net kai kurie stuburiniai (ropliai, žuvys, rečiau paukščiai ir rykliai)

Lytinis dauginimasis

Dauginantis lytiškai genetinę medžiagą palikuonims perduoda du organizmai, taigi palikuonys turi abiejų organizmų genų derinį. Abu tėvai palikuoniui perduoda po pusę savo genų gamindami haploidines gametas mejozės būdu.
Daugeliui organizmų būdingos skirtingos – vyriškos ir moteriškos – gametos. Toks dauginimasis vadinamas anizogaminiu. Moteriška gameta būna didesnė, nejudri ir vadinama kiaušinėliu, o vyriškos gametos būna smulkesnės, dažniausiai judrios ir vadinamos spermatozoidais.
Dalies organizmų visos gametos panašaus dydžio, formos ir judrumo. Tokios gametos vadinamos izogametomis, o organizmai – izogaminiais. Taip dauginasi kai kurie dumbliai.
Kai kurie organizmai, pavyzdžiui, blakstienotieji pirmuonys, gamina daugiau nei dviejų rūšių gametas.

Alogamija

Lytinio dauginimosi forma, kai vieno organizmo kiaušinėlius apvaisina kito organizmo sperma. Tai įprastinis žinduolių dauginimasis.

Autogamija

Savivaisa. Kai kurie hermafroditiniai organizmai gali patys save apvaisinti.
Juodojo kaspino diena

Juodojo kaspino diena – atmintina diena, Lietuvoje minima rugpjūčio 23 d.

Istorija

1939 m. rugpjūčio 23 d. Maskvoje Vokietijos užsienio reikalų ministras J. Ribentropas ir SSRS užsienio reikalų liaudies komisaras V. Molotovas pasirašė abiejų šalių nepuolimo paktą, kuris turėjo įtakos Antrojo pasaulinio karo pradžiai. Paktas panaikino ir Baltijos šalių, taip pat ir Lietuvos, nepriklausomybę. Papildomuose slaptuose protokoluose Estija ir Latvija buvo priskirtos SSRS, o Lietuva palikta Vokietijai. Rugsėjo 28 d. J. Stalinas ir A. Hitleris pasirašė antrąjį Vidurio Europos padalijimo aktą, pagal kurį Lietuva atiduota SSRS.
1989 m. rugpjūčio 23 d., prisimindamas Ribentropo–Molotovo paktą, atėmusį Baltijos šalių nepriklausomybę, Lietuvos Sąjūdis surengė akciją „Baltijos kelias“. Akcijos metu Lietuvos, Latvijos ir Estijos gyventojai (apie 2 mln.) susikibdami rankomis sudarė gyvą grandinę per Baltijos valstybes, taip simboliškai atskirdami Baltijos valstybes nuo Sovietų sąjungos, išreikšdami norą būti laisvais.
Juozas Deltuva

Biografija

1958 m. baigė Kauno politechnikos institutą. 1966 m. technikos mokslų kandidatas.
1958–2002 m. Kauno politechnikos instituto (nuo 1990 m. Kauno technologijos universitetas) dėstytojas, 1969–1979 m. ir 1988–1994 m. Statybinių medžiagų katedros vedėjas, 1995–2002 m. Statybinių medžiagų ir konstrukcijų mokslo laboratorijos vedėjas; nuo 1967 m. docentas.

Mokslinė veikla

Mokslinių darbų svarbiausios sritys: statybinių mišinių sandaros ir struktūros tyrimai, betono ir gelžbetonio technologija, nerūdinių statybinių medžiagų savybės, gavyba ir perdirbimas. Paskelbė daugiau kaip 100 mokslinių straipsnių, vadovėlių, mokomųjų knygų, informacinių leidinių autorius.
IPod

„iPod“ – nešiojamas grotuvas, kurį sukūrė Apple bendrovė. Pirmieji iPod prekyboje pasirodė 2001 metų spalio mėnesį. Nuo 2017 m. gaminami tik „iPod Touch“ grotuvai, „primenantys“ „iPhone“, tik neturintys dalies išmaniojo telefono funkcijų.

Formatai

iPod gali groti muziką įrašytą MP3, AAC/M4A, Apsaugotą AAC, AIFF, WAV, Audible audiobook, ir Apple Lossless formatais. Rodyti JPEG, BMP, GIF, TIFF ir PNG formatų nuotraukas. Penktos kartos iPod gali rodyti filmus MPEG-4 (H.264/MPEG-4 AVC) ir QuickTime formatais. Priešingai nei daugelis kitų grotuvų, Apple nepalaiko Microsoft WMA audio formato, bet formatą galima konvertuoti ir pritaikyti Windows iTunes versijai. Grotuvas taip pat negroja MIDI failų, tačiau failus galima konvertuoti iTunes programoje. iPod neskaito ir Ogg Vorbis ir FLAC formatų.
Dungannon Swifts FC

Istorija

Klubo ištakos siekia 1949 m.
Antulis Donaldas komiksuose

Antulis Donaldas – animacinis veikėjas, kurį sukūrė Volto Disnėjaus kompanija. Šiuo metu pasaulyje kas mėnesį išeina po keliasdešimt Donaldo komiksų žurnalų, knygų ir piešinių serijų.

Donaldo veikėjo istorija

Pagal Disnėjaus komiksų autorių Don Rosą, Donaldas gimė apie 1920 m., tačiau tai nėra oficialūs jo gimimo metai. Pagal Karlą Barksą Donaldo tėvai buvo Hortenzija Makdak ir Antinas Kvakmoras (angl. Quackmore Duck). Donaldo sesuo yra Antytė Dela, tačiau nei ji, nei jos tėvai nepasirodė komiksuose ar animaciniuose filmuose, nebent specialiuosiuose numeriuose, pvz., „The Life and Times of Scrooge McDuck“ komiksuose. Pagal Rosą, Donaldas ir Dela yra dvyniai.
Gajus Licinijus Stolonas

Biografija

Kilęs iš senos plebėjų Licinijų giminės. 376–367 m. pr. m. e. tribūnas. Licinijaus ir Sekstijaus Laterano iniciatyva buvo priimti trys įstatymai, kurie numatė vieną konsulą rinkti iš plebėjų, uždraudė kaip nuosavybę turėti daugiau kaip 500 jugerių žemės ir nustatė lengvatas skolininkams. 364 m. ir 361 m. pr. m. e. Romos konsulas.
Vilniaus lopšelis-darželis „Pelėda“

Istorija

Vilniaus lopšelis-darželis Nr. 158 įsteigtas 1980 m. vasario 14 d. Vilniaus liaudies deputatų tarybos Vykdomojo komiteto sprendimu. Vilniaus miesto taryba savo sprendimu Nr. 230 1997 m. kovo 25 d. lopšeliui-darželiui suteikė „Pelėdos“ pavadinimą.
Saulius Jurkus

Biografija

Nuo 1995 m. UAB „Utenaitis“ direktorius.
1990 m. Lietuvos demokratinės darbo partijos narys.
1996–1997 m. Utenos rajono savivaldybės tarybos narys (LDDP sąraše).
Armantjeras

Istorija

Viduramžiais miestas garsėjo lininiais audiniais. 1668 m. Armantjeras tapo Prancūzijos dalimi. XIX a. pab.–XX a. pr. buvo svarbiu pramoniniu centru, tačiau per pirmąjį pasaulinį karą buvo labai sugriautas.
Formula Renault 2.0 Italia

Automobilis

2010 m. čempionate naudotas automobilis su Renault F4R 832 4 cilindrų ir 1998 cm³ darbinio tūrio varikliu, galinčiu išvystyti 210 AG. Padangas tiekia „Michelin“.

Lietuviai čempionate

2008 m. sezone dalyvavo lenktynininkas Kazimieras Vasiliauskas. Lenktyniavęs 8 lenktynėse pelnė 30 taškų ir bendroje įskaitoje užėmė 21 vietą. Tais pačiais metais vykusioje Žiemos taurėje (angl. Winter Cup) antrose lenktynėse pelnė pergalę, bet bendroje įskaitoje liko 2-as.
Telšių aerodromas

Istorija

1935 m. Telšių miesto ir apylinkių tautininkų nutarimu buvo įsteigta sklandymo stotis. Nuo 1961 m. sklandymo sekcija tapo klubu, pamažu įrengtas aerodromas, sutvarkytos klubo patalpos, nupirkti lėktuvai.
2017 m. aerodromo turtą perėmė Telšių rajono savivaldybė.
Janina Barauskaitė

Biografija

1956 m. baigė Šaukėnų vidurinę mokyklą, 1961 m. baigė Šiaulių pedagoginį institutą. 1963-1966 m. studijavo Lietuvių kalbos ir literatūros instituto aspirantūroje, humanitarinių mokslų daktarė.
Nuo 1966 m. Šiaulių pedagoginio instituto (nuo 1997 m. Šiaulių universitetas) dėstytoja, nuo 1974 m. docentė. Nagrinėja lietuvių kalbos stilistiką. Moksliniuose leidiniuose, periodikoje paskelbė kelias dešimtis straipsnių. 
Lietuvių kalbos draugijos narė.
Dievai tikriausiai pamišę

Siužetas

Filmas pradedamas kaip dokumentinis filmas, kuriame pasakojama apie Kalahario dykumoje gyvenančius bušmėnus. Jie gyvena taikiai ir laimingai, tačiau vieną dieną nutinka keistas dalykas – iš dangaus nukrenta Coca-Cola butelis (numestas iš praskrendančio lėktuvo, bušmėnų laikomu dievų ženklu). Iš pradžių daiktas pasirodo naudingas ir laikomas dievų dovana. Žmonės randa daug jo panaudojimo būdų. Tačiau kadangi butelis tik vienas, jis greit sukelia pavydą, nepasitenkinimą, ginčus ir smurtą. Vienas iš genties narių, Xi, nusprendžia, kad tai blogio daiktas ir pasiryžta jį numesti nuo pasaulio krašto.
Tuo tarpu kitos dvi istorijos pasakoja apie žurnalistę Kate, atvykusią į Botsvaną dirbti mokytoja, kuria pasitinka nuolat nesėkmių lydimas zoologas Andrew, bei apie partizanų būrį, vadovaujamą Sam Bogos, po nesėkmingo pasikėsinimo į prezidentą, sprunkantį nuo armijos.
Andrew asistentas M’pudi pakviečiamas teismo vertėjauti, mat pareigūnai sučiupo Xi medžiojant ožkas. Adrew ir M’pudi pasigaili bušmėno ir išperka jį iš kalėjimo kaip savo asistentą. Vėliau, beskaičiuodami gyvūnus jie pastebi, kad Sam Bogos partizanai įkaitais paėmė Kate ir jos mokinius. Xi pagalba, Andrew išvaduoja įkaitus ir suima Sam Bogą. Galiausiai Xi pasiekia, jo manymu, Žemės kraštą (gilų kanjoną, apgaubtą rūko), kur nusviedžia butelį.
Fiat 502

Fiat 502 – lengvasis automobilis, leistas „Fiat“ kompanijos nuo 1923 iki 1926 metų.
502 modelis buvo 501 modelio didesnių matmenų ir prabangesnis variantas.
Iš viso pagaminta 20 026 automobiliai.
Rezavio Chorasano provincija

Geografija

Provincija įsikūrusi Chorasano istoriniame regione, Turkmėnistano ir Afganistano pasienyje. Paviršius kalnuotas, šiauriniu pakraščiu driekiasi Kopetdagas. Aukščiausias provincijos taškas – Binaludas (3211 m). Pietuose siekia Dešte Keviro dykumą. Būdingos karštos vasaros (25-30 °C), vėsios žiemos (0-10 °C) ir nedidelis kritulių kiekis. Svarbiausios upės – Atrekas, Gerirudas, Kešefrudas, Džamas.

Gyventojai

Dauguma provincijos gyventojų yra persai, taip pat čia gyvena turkmėnai, kurdai, turkai, pabėgeliai iš Afganistano ir kt. Kalbama persų, kurdų, turkmėnų, Chorasano tiurkų kalbomis.
Didžiausi miestai: Mešchedas, Nišapūras, Sebzevaras, Torbati Heidarija, Kučanas, Kašmaras, Torbati Džamas, Čenaranas.
Dekretistai

Dekretistai (nuo dekretas, iš lot. decretus 'paskirtas') – bažnytinės teisės mokykla (dekretistika), susiformavusi viduramžiais (XII a.), kurios veiklą XIII a. tęsė dekretalistika.
Kanonistai kaip ir glosatoriai moksliškai tyrinėjo bei komentavo teisinius tekstus, juos aiškino. Pvz., bažnytinės teisės sąvadą - Graciano dekretą (Decretum Gratiani).
Dekretistais laikomi Stephan iš Tournai, Laurentius Hispanus, Goffredus iš Trani, Rufin iš Bolonijos († prieš 1192 m.), Huguccio iš Pizos († 1210) ir Henricus de Segusia (1200-1271), kurio veikalas Summa Aurea tapo dekretalijų rinkinio Liber extra sudėtine dalimi.
Carl Rogers

Biografija

Karlas Rodžersas gimė sausio 8 dieną, 1902 Čikagos priemiestyje Oak Park. Jo tėvas Volteris Rodžersas buvo inžinierius, motina Susan Siaw buvo namų šeimininkė ir dievobaiminga krikščionė. Karlas buvo šeštasis iš septynių šeimos vaikų.
Pradžioje jis studijavo žemdirbystę Wisconsin-Madison universitete, tada istoriją, vėliau – religiją. 1922 m., būdamas dvidešimties, sudalyvavo tarptautinėje krikščionių konferencijoje Pekine, Kinija, po kurio ėmė abejoti savo religiniais įsitikinimais. Kiek vėliau jis nusprendė keisti savo profesiją, ir po dvejų metų, palikęs seminariją, perėjo į Teachers College Kolumbijos universitete, ten 1928 m. baigė magistrą, o 1931 įgijo mokslų daktaro laipsnį. Nuo 1935 ligi 1940 jis dėstė Rochester universitete, kur parašė savo pirmąją knygą The Clinical Treatment of the Problem Child (1939). 1940 tapo klinikinės psichologjos profesoriumi Ohio State universitete, kur parašė antrąją savo knygą Counseling and Psychotherapy (1942). Joje jis suformulavo pirmuosius humanistinės psichoterapijos principus. Čikagos universitete (1945–1957) profesoriaudamas jis padėjo įkurti konsultavimo centrą, kuriame atliko tyrimus jo metodų efektyvumui nustatyti. Savo teorijas ir atradimus jis perteikė savo knygose, Client-Centered Therapy (1951) ir Psychotherapy and Personality Change (1954). Dėstydamas psichologijos kursą Wisconsin-Madison universitete, jis parašė vieną garsiausių savo knygų On Becoming a Person (1961).
Paskutiniuosius savo gyvenimo metus jis keliavo po visą pasaulį, pritaikydamas savo teorijas tautų socialiniams konfliktams spręsti. Jo pasiekimai buvo stulbinantys: Belfaste, Šiaurinėje Airijoje, jis sutaikė vietinius katalikus ir protestantus, Pietų Afrikoje – juodaodžius ir baltuosius, JAV – sveikatos apsaugos paslaugų tiekėjus ir vartotojus. Paskutinė jo kelionė, jam esant jau 85 metų, buvo į Sovietų Sąjungą, kur jis skaitė paskaitas ir vedė seminarus apie kūrybingumą ir bendravimą. Jį apstulbino jo populiarumas rusų tarpe. Kartu su savo dukterimi Natalie Rogers jis vedė seriją vietinių savojo į asmenį orientuoto metodo seminarų JAV, Europoje ir Japonijoje, kuriuose akcentavo tarpkultūrinio bendravimo, asmens augimo, socialinių pokyčių temas.

Teorija

Karlo Rodžerso terapija paremta humanistiniais ir fenomenologiniais principais. Kurdamas savo teoriją, Rodžersas rėmėsi Combs and Snygg (1949) "fenomenologinio lauko" asmenybės teorija.
KK174

Maršrutas

Kelias prasideda Ukmergėje, Gedimino gatvėje. Eina per Ukmergės, Anykščių ir Panevėžio rajonus. Prie kelio yra šie miestai ir gyvenvietės: Šaukava, Rečionys, Pamūšis, Taujėnai, Baleliai, Levaniškiai, Raguva. Baigiasi Nevėžyje (kaime), kai susilieja su  121  Anykščiai–Troškūnai–Panevėžys . Nuo Rečionių iki savo ištakų palei kelią teka Mūšia, Levaniškiuose kelias kerta Nevėžį, toliau palei kelią Nevėžis teka šalia.